Foto: O‘zA O‘zbekiston Prezidenti saylovida muddatidan ilgari ovoz bergan fuqarolar soni 30 noyabr oqshomi holatiga ko‘ra 68,7 ming kishini tashkil etdi. Bu haqda Markaziy saylov komissiyasining matbuot xizmati ma’lum qilgan. Muddatidan ilgari ovoz berish 24 noyabrda boshlangan bo‘lib, 2 dekabrga qadar davom etadi. Unda 4 dekabr kuni o‘z yashash joyida bo‘lmaydigan fuqarolar ishtirok etishi mumkin. Bu borada ertalab soat 09.00dan soat 18.00gacha saylov uchastkasiga murojaat qilinishi kerak bo‘ladi.